CELEX: 62019TN0107
Language: ro
Date: 2019-02-20 00:00:00
Title: Cauza T-107/19: Acțiune introdusă la 20 februarie 2019 — ACRE/Parlamentul

15.4.2019   
            
            
               RO
            
            
               Jurnalul Oficial al Uniunii Europene
            
            
               C 139/87
            
         
      Acțiune introdusă la 20 februarie 2019 — ACRE/Parlamentul
      (Cauza T-107/19)
      (2019/C 139/88)
      Limba de procedură: engleza
      
         Părțile
      
      
         Reclamantă: Alliance of Conservatives and Reformists in Europe (ACRE) (reprezentanți: E. Plasschaert și E. Montens, avocați)
      
         Pârât: Parlamentul European
      
         Concluziile
      
      Reclamanta solicită Tribunalului:
      
                  —
               
               
                  anularea deciziei Parlamentului European din 10 decembrie 2018 conținută în scrisoarea din 12 decembrie 2018 cu numărul de referință D 202862 referitoare la grantul final acordat reclamantei pentru anul 2017, în condițiile în care decizia menționată:
                  
                              —
                           
                           
                              a recalificat cuantumul referitor la studiul „Survey on attitude on UK minority groups in the EU”, și anume suma de 108 985,58 euro, în cheltuieli neeligibile și destinate restituirii din cauza pretinsei sale neconformități cu articolul 7 din Regulamentul (CE) nr. 2004/2003 al Parlamentului European și al Consiliului din 4 noiembrie 2003 (1);
                           
                        
                              —
                           
                           
                              a recalificat cuantumul referitor la conferința intitulată „UK Trade Partnership Conference”, și anume suma de 122 295,10 euro, în cheltuieli neeligibile și destinate restituirii din cauza pretinsei sale neconformități cu articolul 7 din Regulamentul nr. 2004/2003;
                           
                        
                              —
                           
                           
                              a recalificat cuantumul referitor la conferința intitulată „Conservative International — Miami Conference of 26-27 May 2017”, și anume suma de 249 589,17 euro, în cheltuieli neeligibile și destinate restituirii din cauza pretinsei sale neconformități cu articolul 8 din Regulamentul nr. 2004/2003;
                           
                        
                              —
                           
                           
                              a recalificat cuantumul referitor la conferința intitulată „Conservative International — Kampala Conference of 13-15 July 2017”, și anume suma de 91 546,58 euro, în cheltuieli neeligibile și destinate restituirii din cauza pretinsei sale neconformități cu articolul 8 din Regulamentul nr. 2004/2003;
                           
                        
                              —
                           
                           
                              a apreciat că plata, de către partidul „Armenia prosperă”, a unei cotizații în cuantum de 133 043,80 euro este supusă plafonului de 12 000 de euro aplicabilă donațiilor și a obligat-o pe reclamantă să restituie acestui membru cuantumul care depășea 12 000 de euro, respectiv suma de 121 043,80 euro;
                           
                        
            
                  —
               
               
                  anularea deciziei prin care se acordă o contribuție cu numărul de referință FINS-2019-5, în măsura în care condiționează plata, de către Parlamentul European, a totalității prefinanțării, în cuantum de 4 422 345,48 euro, de restituirea către Parlamentul European, anterior datei de 15 ianuarie 2019, (i) a sumei de 535 609,48 euro et (ii) și a tuturor sumelor primite în mod necuvenit de la terți, terților respectivi, și, în consecință, articolului I.5.1 din Condițiile speciale anexate la decizia menționată;
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă 13 motive.
      Motive referitoare la totalitatea elementelor contestate din cadrul deciziei:
      
                  1.
               
               
                  Primul motiv, întemeiat pe încălcarea principiului bunei administrări, a articolelor 7 și 8 din Decizia Biroului Parlamentului European din 29 martie 2004 de stabilire a normelor de aplicare a Regulamentului (CE) nr. 2004/2003 al Parlamentului European și al Consiliului privind statutul și finanțarea partidelor politice la nivel european, a articolului II.14.1 din decizia de acordare a unui grant pentru anul 2017, precum și a dreptului la apărare al reclamantei.
               
            
                  2.
               
               
                  Al doilea motiv, întemeiat pe încălcarea articolului 9 alineatul (3) din Regulamentul nr. 2004/2003
                  Motive referitoare la recalificarea sumei de 108 985,58 euro în cheltuieli neeligibile și destinate restituirii:
               
            
                  3.
               
               
                  Al treilea motiv, întemeiat pe încălcarea articolului 7 din Regulamentul nr. 2004/2003 și, în orice caz, pe o eroare vădită de apreciere
               
            
                  4.
               
               
                  Al patrulea motiv, întemeiat pe încălcarea principiului general al Uniunii privind securitatea juridică
               
            
                  5.
               
               
                  Al cincilea motiv, întemeiat pe încălcarea principiului general al Uniunii privind egalitatea de tratament
                  Motive referitoare la recalificarea sumei de 122 295,10 euro în cheltuieli neeligibile și destinate restituirii:
               
            
                  6.
               
               
                  Al șaselea motiv, întemeiat pe încălcarea articolului 7 din Regulamentul nr. 2004/2003 și, în orice caz, pe o eroare vădită de apreciere
               
            
                  7.
               
               
                  Al șaptelea motiv, întemeiat pe încălcarea principiului general al Uniunii privind egalitatea de tratament
                  Motive referitoare la recalificarea sumei de 249 589,17 euro și a sumei de 91 546,58 euro în cheltuieli neeligibile și destinate restituirii:
               
            
                  8.
               
               
                  Al optulea motiv, întemeiat pe încălcarea articolului 8 din Regulamentul nr. 2004/2003, a articolului 10 alineatul (4) TUE, a articolului 204a din Regulamentul (UE, EURATOM) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului, precum și a articolelor 11 și 12 din Carta drepturilor fundamentale a Uniunii Europene, și, în orice caz, pe o eroare vădită de apreciere.
               
            
                  9.
               
               
                  Al nouălea motiv, întemeiat pe încălcarea principiului general al Uniunii privind securitatea juridică
               
            
                  10.
               
               
                  Al zecelea motiv, întemeiat pe încălcarea principiului general al Uniunii privind egalitatea de tratament și nediscriminarea
                  Motive referitoare la recalificarea sumei 133 043,00 euro și la ordinul de a restitui suma de 121 043,80 euro:
               
            
                  11.
               
               
                  Al unsprezecelea motiv, întemeiat pe încălcarea articolelor 2 și 6 din Regulamentul nr. 2004/2003 și, în orice caz, pe o eroare vădită de apreciere
               
            
                  12.
               
               
                  Al doisprezecelea motiv, întemeiat pe încălcarea principiului general al Uniunii privind securitatea juridică
               
            
                  13.
               
               
                  Al treisprezecelea motiv, întemeiat pe încălcarea principiului general al Uniunii privind egalitatea de tratament și nediscriminarea
               
            În susținerea celui de al doilea capăt de cerere, reclamanta invocă două motive.
      
                  1.
               
               
                  Primul motiv, întemeiat pe încălcarea principiului bunei administrări, a articolului (UE, EURATOM) nr. 1141/2014 al Parlamentului European și al Consiliului din 22 octombrie 2014 (2), precum și a dreptului la apărare al reclamantei.
               
            
                  2.
               
               
                  Al doilea motiv, întemeiat pe încălcarea articolului 6 alineatul (1) din Decizia Biroului Parlamentului European din 28 mai 2018 de stabilire a procedurilor de punere în aplicare a Regulamentului (UE, Euratom) nr. 1141/2014 al Parlamentului European și al Consiliului privind statutul și finanțarea partidelor politice europene și a fundațiilor politice europene.
               
            
         (1)  Regulamentul (CE) nr. 2004/2003 al Parlamentului European și al Consiliului din 4 noiembrie 2003 al Parlamentului European și al Consiliului din 4 noiembrie 2003 privind statutul și finanțarea partidelor politice la nivel european (JO 2003, L 297, p. 1, Ediție specială, 01/vol. 5, p. 3).
      
         (2)  Regulamentul (UE, Euratom) nr. 1141/2014 al Parlamentului European și al Consiliului din 22 octombrie 2014 privind statutul și finanțarea partidelor politice europene și a fundațiilor politice europene (JO 2014, L 317, p. 1).